pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัด สธ. มอบอำนาจ นพ.สสจ.ถ่ายโอน รพ.สต.ได้ทันทีเมื่อพร้อม กำชับสื่อสารประชาชนยังใช้สิทธิรักษาได้ตามเดิม
วันจันทร์ที่ 3 ตุลาคม 2565
ปลัด สธ. มอบอํานาจ นพ.สสจ.ถ่ายโอน รพ.สต.ได้ทันทีเมื่อพร้อม กําชับสื่อสารประชาชนยังใช้สิทธิรักษาได้ตามเดิม
ปลัดกระทรวงสาธารณสุข มอบอํานาจให้นายแพทย์สาธารณสุขจังหวัด ลงนามถ่ายโอน รพ.สต.ได้ทันทีเมื่อมีความพร้อม คาดสัปดาห์นี้น่าจะลงนามกับ อบจ.ได้ 1-2 แห่ง พร้อมกําชับให้สื่อสารทําความเข้าใจประชาชน ย้ํายังใช้สิทธิรักษาได้ตามเดิม รวมถึง 30 บาทรักษาทุกที่
ปลัดกระทรวงสาธารณสุข มอบอํานาจให้นายแพทย์สาธารณสุขจังหวัด ลงนามถ่ายโอน รพ.สต.ได้ทันทีเมื่อมีความพร้อม คาดสัปดาห์นี้น่าจะลงนามกับ อบจ.ได้ 1-2 แห่ง พร้อมกําชับให้สื่อสารทําความเข้าใจประชาชน ย้ํายังใช้สิทธิรักษาได้ตามเดิม รวมถึง 30 บาทรักษาทุกที่ หากจําเป็นจะได้รับการส่งต่อตามปกติ
นพ.โอภาส การย์กวินพงศ์ ปลัดกระทรวงสาธารณสุข กล่าวว่า วันนี้ (3 ตุลาคม 2565) ในการประชุมมอบนโยบายการดําเนินงานกระทรวงสาธารณสุข ซึ่งมีนายแพทย์สาธารณสุขจังหวัดเข้าร่วมประชุมผ่านระบบวิดีโอคอนเฟอเรนซ์ด้วยนั้น ได้ย้ําเรื่องการถ่ายโอนสถานีอนามัยเฉลิมพระเกียรติ 60 พรรษา นวมินทราชินี (สอน.) และโรงพยาบาลส่งเสริมสุขภาพตําบล (รพ.สต.) ไปยังองค์การบริหารส่วนจังหวัด (อบจ.) 49 แห่ง ว่าให้ยึดตามหลักการ คือ กระทรวงสาธารณสุขเห็นด้วยกับการกระจายอํานาจ ซึ่งในระยะยาวประชาชนจะได้รับบริการดียิ่งขึ้น, ประชาชนต้องไม่ได้รับผลกระทบจากการถ่ายโอน, บุคลากรสาธารณสุขทุกระดับ ทั้งข้าราชการ พนักงานกระทรวงและลูกจ้าง ต้องไม่ได้รับผลกระทบ ได้รับจ้างงานต่อเนื่อง และให้สํานักงานสาธารณสุขจังหวัดติดตามแก้ไขปัญหาที่อาจ
จะเกิดขึ้น ทั้งนี้ ได้มอบหมายให้ นพ.พงศ์เกษม ไข่มุกด์ รองปลัดกระทรวงสาธารณสุข และ นพ.ทวีศิลป์ วิษณุโยธิน รองปลัดกระทรวงสาธารณสุข ร่วมกันติดตามการดําเนินงานให้เป็นไปด้วยความเรียบร้อย
“ได้สั่งการนายแพทย์สาธารณสุขทั้ง 49 จังหวัดที่จะมีการถ่ายโอน ให้ตั้งศูนย์ปฏิบัติการติดตามแก้ไขปัญหา รวมทั้งสื่อสารทําความเข้าใจกับประชาชน ซึ่งขณะนี้กระทรวงสาธารณสุขมีความพร้อมที่จะถ่ายโอน แต่จะมีปัญหาในระดับปฏิบัติที่พบว่าอบจ.บางแห่งยังไม่พร้อม ได้กําชับให้นายแพทย์สาธารณสุขจังหวัดแก้ปัญหาร่วมกับ อบจ.โดยตรง เมื่อ อบจ.ใดมีความพร้อมตามเงื่อนไขที่คณะอนุกรรมการถ่ายโอนฯ กําหนด ให้นายแพทย์สาธารณสุขจังหวัดซึ่งได้รับมอบอํานาจจากปลัดกระทรวงแล้ว ลงนามถ่ายโอนกับ นายก อบจ.ได้ทันที เบื้องต้นในสัปดาห์นี้น่าจะมี อบจ. 1-2 แห่ง ที่มีความพร้อมถ่ายโอน” นพ.โอภาสกล่าว
นพ.โอภาสกล่าวต่อว่า นอกจากนี้ ยังกําชับนายแพทย์สาธารณสุขจังหวัดเรื่องการสื่อสารทําความเข้าใจกับประชาชนที่อาจกังวลเรื่องของการรับบริการ ว่ายังสามารถใช้สิทธิการรักษาได้ตามเดิม เนื่องจากเป็นหน่วยบริการปฐมภูมิที่ประชาชนได้รับสิทธิรักษาพยาบาล ส่งเสริมสุขภาพ ป้องกันโรค โดยไม่ต้องเสียค่าใช้จ่ายรวมถึงนโยบาย30 บาทรักษาทุกที่ยังใช้บริการที่ รพ.สต.ได้เช่นกัน ส่วนผู้ป่วยโรคเรื้อรัง เช่น เบาหวาน ความดันโลหิตสูง ที่เคยรับยาใน สอน.และ รพ.สต. ยังสามารถรับยาได้ต่อเนื่อง โดยโรงพยาบาลแม่ข่ายจะมีข้อตกลงการจัดบริการร่วมกับ รพ.สต. เช่น การออกหน่วยแพทย์เคลื่อนที่ หรือการสนับสนุนยา เวชภัณฑ์ ของผู้ป่วยกลุ่มนี้ในภายหลัง และหากผู้ป่วยของ สอน.หรือ รพ.สต.ที่ถ่ายโอนไป อบจ. จําเป็นต้องส่งตัวไปรักษาที่โรงพยาบาลขนาดใหญ่ ยังสามารถส่งตัวได้โดยค่าใช้จ่ายในการรักษาจะเป็นไปตามข้อตกลงที่ อบจ. ทําร่วมกับโรงพยาบาลแม่ข่าย
****************************************** 3 ตุลาคม 2565
รัฐบาลไทย-ข่าวทำเนียบรัฐบาล-Cabinet approves 12 documents for 54th AEM and related meetings
วันอังคารที่ 6 กันยายน 2565
Cabinet approves 12 documents for 54th AEM and related meetings
Cabinet approves 12 documents for 54th AEM and related meetings
September 6, 2022, Deputy Government Spokesperson Ratchada Thanadirek disclosed that the cabinet, in its meeting today, approved 12 documents for the 54th ASEAN Economic Ministers' meeting (AEM) and related meetings, to be held in Cambodia during September 11-18, 2022.
The 12 documents are:
1. Protocol to Amend the ASEAN Agreement on the Movement of Natural Persons
2. The Twenty-First AEM-MOFCOM Consultation Joint Statement on Cooperation for Post-COVID Economic Recovery
3. The Transposed ATIGA Product Specific Rules (PSRs) and its Attachment of Textile Single List in AHTN 2022
4. The Transposed ATIGA List of Information Technology Agreement (ITA) Products in AHTN 2022
5. Implementation Plan for the Framework for Circular Economy for the ASEAN Economic Community 2023 – 2030
6. Work Programme on Further Deepening ASEAN -China Trade Economic Cooperation 2022 – 2026
7. Joint Feasibility Study Report to Further Enhance the ASEAN-China Free Trade Area
8. ASEAN-EU Trade and Investment Work Programme 2022 – 2023
9. ASEAN Plus Three Economic Cooperation Work Programme 2023 – 2024
10. ASEAN-UK Work Plan to Implement the ASEAN-UK Joint Ministerial Declaration on Future Economic Cooperation
11. 2022 - 2023 ASEAN - U.S. Trade and Investment Framework Arrangement (TIFA) and Expanded Economic Engagement (E3) Workplan
12. Assessment Report of the ASEAN Economic Community (AEC) Fact-Finding Mission (FFM) to Timor-Leste
At the 54th AEM, outcome of the ASEAN-Australia-New Zealand Free Trade Agreement (AANZFTA) negotiation will be disclosed, and the joint committee under ASEAN-India Trade Agreement will be established.
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรมร่วมลงนามไว้อาลัยการเสด็จสวรรคตสมเด็จพระราชินีนาถเอลิซาเบธที่ 2
วันอาทิตย์ที่ 11 กันยายน 2565
รัฐมนตรีว่าการกระทรวงอุตสาหกรรมร่วมลงนามไว้อาลัยการเสด็จสวรรคตสมเด็จพระราชินีนาถเอลิซาเบธที่ 2
รัฐมนตรีว่าการกระทรวงอุตสาหกรรมร่วมลงนามไว้อาลัยการเสด็จสวรรคตสมเด็จพระราชินีนาถเอลิซาเบธที่ 2
วันนี้ (10 กันยายน 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมลงนามไว้อาลัยการเสด็จสวรรคต ของสมเด็จพระราชินีนาถเอลิซาเบธที่ 2 แห่งสหราชอาณาจักร ณ สถานเอกอัครราชทูตสหราชอาณาจักรประจําประเทศไทย
รัฐบาลไทย-ข่าวทำเนียบรัฐบาล-“อนุทิน” เปิดศูนย์ความเป็นเลิศเฉพาะทาง รพ.สวรรค์ประชารักษ์แห่งใหม่ ลดส่งต่อนอกเขตสุขภาพ
วันพฤหัสบดีที่ 22 กันยายน 2565
“อนุทิน” เปิดศูนย์ความเป็นเลิศเฉพาะทาง รพ.สวรรค์ประชารักษ์แห่งใหม่ ลดส่งต่อนอกเขตสุขภาพ
รองนายกรัฐมนตรีและรัฐมนตรีว่าการกระทรวงสาธารณสุข เปิดโรงพยาบาลสวรรค์ประชารักษ์แห่งใหม่ พัฒนาระบบบริการขั้นสูงช่วยลดการส่งต่อผู้ป่วยนอกเขตสุขภาพ ด้วยศูนย์ความเป็นเลิศ (Excellence Center) 5 ด้าน
รองนายกรัฐมนตรีและรัฐมนตรีว่าการกระทรวงสาธารณสุข เปิดโรงพยาบาลสวรรค์ประชารักษ์แห่งใหม่ พัฒนาระบบบริการขั้นสูงช่วยลดการส่งต่อผู้ป่วยนอกเขตสุขภาพ ด้วยศูนย์ความเป็นเลิศ (Excellence Center) 5 ด้าน ได้แก่ โรคมะเร็ง โรคหัวใจ ภาวะวิกฤตเด็กเล็ก อุบัติเหตุ และการปลูกถ่ายอวัยวะ
วันนี้ (22 กันยายน 2565) ที่ โรงพยาบาลสวรรค์ประชารักษ์ เขาเขียว อ.เมือง จ.นครสวรรค์ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีเปิดโรงพยาบาลสวรรค์ประชารักษ์ เขาเขียว พร้อมรับมอบเงินบริจาคจากผู้มีจิตศรัทธา จํานวน23,860,050 บาท โดยมี นายแพทย์เกียรติภูมิ วงศ์รจิต ปลัดกระทรวงสาธารณสุขนายชยันต์ ศิริมาศ ผู้ว่าราชการจังหวัดนครสวรรค์ ผู้บริหารกระทรวงสาธารณสุข และหน่วยงานภาครัฐเอกชน และประชาชนในพื้นที่ เข้าร่วมพิธี
นายอนุทิน กล่าวว่า กระทรวงสาธารณสุข มีนโยบายพัฒนาระบบบริการตั้งแต่ระดับปฐมภูมิ ระดับทุติยภูมิ ระดับตติยภูมิ รวมถึงหน่วยบริการที่มีความเชี่ยวชาญระดับสูง และเชื่อมโยงกันด้วยระบบส่งต่อ (Referral System) แบบไร้รอยต่อ เพื่อให้สามารถจัดบริการสุขภาพที่มีคุณภาพ เกิดการใช้ทรัพยากรที่มีอยู่จํากัดอย่างมีประสิทธิภาพ และตอบสนองต่อแนวโน้มความเปลี่ยนแปลงของสังคมและประชากร ตลอดจนความต้องการด้านสุขภาพของประเทศได้ทันท่วงที ซึ่งโรงพยาบาลสวรรค์ประชารักษ์แห่งใหม่นี้ ได้พัฒนาระบบบริการตติยภูมิเฉพาะด้าน เป็นศูนย์ความเป็นเลิศ (Excellence Center) 5 ด้าน ได้แก่ โรคมะเร็ง โรคหัวใจ ภาวะวิกฤตเด็กเล็ก อุบัติเหตุและการปลูกถ่ายอวัยวะ มีการจัดระบบต่างๆ ทั้งด้านอาคารสถานที่ ภูมิทัศน์ ระบบนัดหมายผู้ป่วย ระบบการขนส่ง/การเดินทาง และระบบบริการรับ-ส่งผู้ป่วย เป็นต้น สามารถรองรับการให้บริการประชาชนทั้งในพื้นที่และจังหวัดใกล้เคียง ช่วยลดการส่งต่อผู้ป่วยออกนอกเขตสุขภาพได้อย่างดี
ด้านนายแพทย์เกียรติภูมิกล่าวว่า โรงพยาบาลสวรรค์ประชารักษ์ เป็นโรงพยาบาลศูนย์ ของเขตสุขภาพที่3 ซึ่งประกอบด้วย 5 จังหวัด ได้แก่ นครสวรรค์ กําแพงเพชร พิจิตร ชัยนาท และอุทัยธานี เนื่องจากโรงพยาบาลสวรรค์ประชารักษ์เดิมมีพื้นที่เพียง 14 ไร่เศษ ทําให้สถานที่คับแคบ มีปัญหาเรื่องความแออัดและไม่สามารถขยายศักยภาพการบริการตติยภูมิเฉพาะด้านได้อย่างมีประสิทธิภาพ ต้องส่งต่อผู้ป่วยไปรับการรักษาในกรุงเทพมหานคร หรือโรงพยาบาลในเขตสุขภาพอื่นๆ เกิดภาระค่าใช้จ่ายในการเดินทางไปรักษานอกพื้นที่ ส่งผลให้ผู้ป่วยส่วนหนึ่งไม่ไปรับการรักษาตามนัด ประกอบกับเมื่อปี 2554 เกิดอุทุกภัยครั้งใหญ่จนโรงพยาบาลต้องหยุดให้บริการ ทําให้ผู้บริหารต้องทบทวนการจัดหาพื้นที่แห่งใหม่ เพื่อลดผลกระทบต่อการให้บริการ และประชาชนได้เข้าถึงระบบบริการสุขภาพที่ดีมีมาตรฐาน ใกล้บ้าน
โดยโรงพยาบาลสวรรค์ประชารักษ์แห่งใหม่สร้างขึ้นบนเนื้อที่200 ไร่ ได้รับการสนับสนุนจากทุกภาคส่วนในการดําเนินงานก่อสร้าง ใช้เงินงบประมาณและเงินนอกงบประมาณ รวม3,000 ล้านบาท ระยะเวลาการก่อสร้าง 8 ปีเศษ เริ่มเปิดให้บริการบางส่วนตั้งแต่ปี 2559 โดยให้บริการฉายรังสีเป็นครั้งแรก ต่อมาได้ขยายบริการด้านทันตกรรมเวชกรรมฟื้นฟู ผู้ป่วยนอกและผู้ป่วยใน และมีกําหนดเปิดให้บริการเต็มรูปแบบในเดือน เมษายน 2566 นี้
****************************************** 22 กันยายน 2565
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ ร่วมหารือ -รายงานความคืบหน้าแก้ปัญหาอาชญากรรมออนไลน์ ต่อกรรมาธิการเทคโนโลยีสารสนเทศฯ วุฒิสภา
วันอังคารที่ 6 กันยายน 2565
รองปลัดกระทรวงดิจิทัลฯ ร่วมหารือ -รายงานความคืบหน้าแก้ปัญหาอาชญากรรมออนไลน์ ต่อกรรมาธิการเทคโนโลยีสารสนเทศฯ วุฒิสภา
รองปลัดกระทรวงดิจิทัลฯ ร่วมหารือ -รายงานความคืบหน้าแก้ปัญหาอาชญากรรมออนไลน์ ต่อกรรมาธิการเทคโนโลยีสารสนเทศฯ วุฒิสภา
เมื่อวันที่ 6 กันยายน 2565 ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) ร่วมประชุมกับคณะกรรมาธิการการเทคโนโลยีสารสนเทศ การสื่อสาร และการโทรคมนาคม วุฒิสภา ผ่านสื่ออิเล็กทรอนิกส์ ณ ห้องทํางาน กระทรวงดิจิทัลฯ ด้วยคณะกรรมาธิการฯ เห็นว่าปัจจุบันอาชญากรรมทางเทคโนโลยีได้สร้างความเดือดร้อนแก่ประชาชนและความเสียหายในทางเศรษฐกิจ ควรที่จะมีการติดตามผลการดําเนินงานในการแก้ไขปัญหาของหน่วยงานที่เกี่ยวข้อง ในการนี้ รองปลัดกระทรวงดิจิทัลฯ ได้รายงานความคืบหน้าและผลการดําเนินงานในส่วนที่กระทรวงฯรับผิดชอบต่อคณะกรรมาธิการฯ ที่ผ่านมาได้บูรณาการทุกภาคส่วน ไม่ว่าจะเป็นภาครัฐ เอกชน หรือประชาชนให้เข้ามามีส่วนร่วมในการป้องกันและแก้ไขปัญหา เช่น ประสานกับธนาคารแห่งประเทศไทยให้ช่วยหาทางป้องกัน พร้อมประสานกับค่ายมือถือเพื่อให้หาวิธีเตือนผู้ใช้โทรศัพท์ให้ระวังการตกเป็นเหยื่อของแก๊งคอลเซ็นเตอร์ ทางค่ายมือถือจะขึ้นเป็นเครื่องหมายบวกเพื่อแจ้งเตือนผู้รับให้ระมัดระวังว่าอาจเป็นแก๊งมิจฉาชีพ
อย่างไรก็ตามแม้ภาครัฐและหน่วยงานที่เกี่ยวข้องได้มีมาตรการแก้ไขปัญหานี้ออกมาอย่างต่อเนื่องก็ตาม แต่เชื่อว่าส่วนสําคัญที่จะป้องกันความเสียหายต่อไปได้ก็คือ ประชาชนระวังแก๊งมิจฉาชีพด้วยการไม่รับสายเบอร์แปลก ไม่หลงเชื่อข้อมูลที่ไม่น่าจะเป็นความจริง ไม่หลงโอนเงิน ไม่หลงให้ข้อมูลทางการเงินสําคัญ ฯลฯ
*************************
รัฐบาลไทย-ข่าวทำเนียบรัฐบาล-รองปลัด.โอภาส เข้าร่วมการประชุมคณะอนุกรรมการขับเคลื่อนโครงการหนึ่งตำบล หนึ่งผลิตภัณฑ์ ครั้งที่ 2/2565
วันพุธที่ 28 กันยายน 2565
รองปลัด.โอภาส เข้าร่วมการประชุมคณะอนุกรรมการขับเคลื่อนโครงการหนึ่งตําบล หนึ่งผลิตภัณฑ์ ครั้งที่ 2/2565
รองปลัด.โอภาส เข้าร่วมการประชุมคณะอนุกรรมการขับเคลื่อนโครงการหนึ่งตําบล หนึ่งผลิตภัณฑ์ ครั้งที่ 2/2565
วันที่28กันยายน2565รองปลัดกระทรวงเกษตรและสหกรณ์ นายโอภาส ทองยงค์ เป็นผู้แทนกระทรวงเกษตรและสหกรณ์ เข้าร่วมการประชุมคณะอนุกรรมการขับเคลื่อนโครงการหนึ่งตําบล หนึ่งผลิตภัณฑ์ ครั้งที่2/2565เวลา09.30น. ผ่านทางสื่ออิเล็กทรอนิกส์ (Zoom Meeting)โดยมีปลัดสํานักนายกรัฐมนตรี นายธีรภัทร ประยูรสิทธิ ประธานอนุกรรมการ เป็นประธานการประชุม
โดยที่ประชุมรับทราบการแต่งตั้งผู้ทรงคุณวุฒิ จํานวน4ท่าน เพิ่มเติมในคณะอนุกรรมการฯ และรับทราบผลการจัดงานเสวนารับฟังความคิดเห็นจากผู้ประกอบการOTOP Success Storyเพื่อนําข้อมูลมาประกอบการจัดทําแผนปฏิบัติการขับเคลื่อนโครงการหนึ่งตําบล หนึ่งผลิตภัณฑ์ ปี2566-2570
นอกจากนี้ ที่ประชุมได้รับทราบ วงเงินงบประมาณสําหรับการขับเคลื่อนโครงการหนึ่งตําบล หนึ่งผลิตภัณฑ์ ประจําปีงบประมาณ2566จํานวน734,154,100บาท ซึ่งในจํานวนนี้ เป็นของกระทรวงเกษตรและสหกรณ์ จํานวน910,500บาท โดยเป็นโครงการของกรมปศุสัตว์ ประธานฯ ได้มอบหมายให้หน่วยงานต่างๆ พิจารณาการจัดทํางบประมาณ ปี2567สําหรับขับเคลื่อนโครงการหนึ่งตําบล หนึ่งผลิตภัณฑ์ ในลักษณะบูรณาการภายในหน่วยงานต่างๆ มากยิ่งขึ้น
ที่ประชุมเห็นชอบแผนปฏิบัติการขับเคลื่อนโครงการหนึ่งตําบล หนึ่งผลิตภัณฑ์ ปี2566-2570ประกอบด้วย5ยุทธศาสตร์ ได้แก่
1.การส่งเสริมพัฒนาผลิตภัณฑ์และผู้ประกอบการ
2.การส่งเสริมการสร้างแบรนด์เพื่อเพิ่มคุณค่าและมูลค่าผลิตภัณฑ์
3.การพัฒนาNetwork/ Supporterเพื่อการก้าวสู่เป็นCluster
4.การส่งเสริมการสร้าง/ขยายตลาด
5.การส่งเสริมการใช้นวัตกรรมและความคิดสร้างสรรค์
รวมทั้งได้มีการกําหนดกลยุทธ์ผลิตภัณฑ์ที่จับต้องไม่ได้ คือ การท่องเที่ยวชุมชน โดยแบ่งเป็น3 sectorsคือ
-การท่องเที่ยวที่เป้นมิตรต่อสิ่งแวดล้อม
-การท่องเที่ยวมูลค่าสูง ได้แก่ การท่องเที่ยวแบบหรูหรา การท่องเที่ยวเชิงสุขภาพ การท่องเที่ยวเชิงกีฬา การท่องเที่ยวเชิงวัฒนธรรม การท่องเที่ยวเชิงนิเวศ และการท่องเที่ยวเชิงจิตวิญญาณ
-การทําSandboxบริการสุขภาพ ซึ่งกระทรวงเกษตรและสหกรณ์ ได้เสนอวิสาหกิจชุมชนท่องเที่ยวเชิงเกษตรอําเภอวังน้ําเขียวเข้าร่วมโครงการ
ทั้งนี้ ผลการประชุมของคณะอนุกรรมการฯ จะนําเสนอให้คณะกรรมการอํานวยการ หนึ่งตําบล หนึ่งผลิตภัณฑ์ แห่งชาติ ทราบต่อไป
รัฐบาลไทย-ข่าวทำเนียบรัฐบาล-MDES ร่วมเสวนาวิชาการ
วันจันทร์ที่ 17 ตุลาคม 2565
MDES ร่วมเสวนาวิชาการ
MDES ร่วมเสวนาวิชาการ
17ต.ค.65 -ดร.ณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมเสวนาวิชาการในหัวข้อ“เขย่าโลกธุรกิจด้วยการตลาดดิจิทัลเพื่อยกระดับอุตสาหกรรมไทย”ร่วมกับนายณัฐวุฒิปิ่นทองคําผู้อํานวยการฝ่ายการตลาดและสื่อสารองค์กรกลุ่มบริษัทเบญจจินดาและนายรวิศราจิราธิวัฒน์ประธานบริหารฝ่ายการตลาดบริษัทสรรพสินค้าเซ้นทรัลจํากัดและบริษัทโรบินสันจํากัด(มหาชน)ภายใต้งานสัมมนาวิชาการระดับชาติ(KMUTNB Conference 2022)ซึ่งจัดโดยคณะพัฒนาธุรกิจและอุตสาหกรรมมหาวิทยาลัยเทคโนโลยีพระจอมเกล้าพระนครเหนือณอาคารนวมินทราชินีพระจอมเกล้าพระนครเหนือ
****************
รัฐบาลไทย-ข่าวทำเนียบรัฐบาล-พม. รับมอบผลิตภัณฑ์ ยูนิลีเวอร์ ประเทศไทย  ช่วยกลุ่มเปราะบางเดือดร้อนจากน้ำท่วมทั่วประเทศ
วันพฤหัสบดีที่ 27 ตุลาคม 2565
พม. รับมอบผลิตภัณฑ์ ยูนิลีเวอร์ ประเทศไทย  ช่วยกลุ่มเปราะบางเดือดร้อนจากน้ําท่วมทั่วประเทศ
พม. รับมอบผลิตภัณฑ์ ยูนิลีเวอร์ ประเทศไทย  ช่วยกลุ่มเปราะบางเดือดร้อนจากน้ําท่วมทั่วประเทศ
วันนี้ (27 ต.ค. 65) เวลา 10.30 น. ที่ห้องรับรอง ชั้น 9 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานรับมอบผลิตภัณฑ์ของกลุ่มบริษัท ยูนิลีเวอร์ ประเทศไทย รวมจํานวน 98,088 ชิ้น มูลค่าทั้งสิ้น 2,124,168 บาท โดย Ms. Annemarieke de Haan ประธานกรรมการบริหาร กลุ่มบริษัท ยูนิลีเวอร์ ประเทศไทย และนายธนเศรษฐ์ พานิช ผู้ช่วยผู้จัดการส่วนองค์กรสัมพันธ์ เพื่อให้ศูนย์รับบริจาคกระทรวง พม. นําไปช่วยเหลือประชาชนกลุ่มเปราะบางที่ได้รับผลกระทบจากอุทกภัยทั่วประเทศ โดยมีนายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) และนางจตุพร โรจนพานิช อธิบดีกรมกิจการเด็กและเยาวชน ร่วมรับบริจาคผลิตภัณฑ์ที่เป็นเครื่องอุปโภคบริโภคต่างๆ ได้แก่ ครีมอาบน้ํา น้ํายาซักผ้า โจ๊กกึ่งสําเร็จรูป และเครื่องปรุงรส
นายจุติ กล่าวว่า วันนี้ นอกจากมีความร่วมมือในการช่วยเหลือกลุ่มเปราะบางที่เดือดร้อนจากอุทกภัยทั่วประเทศแล้ว ยังได้มีการพูดคุยถึงความร่วมมือต่างๆ สําหรับการช่วยเหลือและพัฒนาศักยภาพกลุ่มเปราะบางซึ่งเป็นกลุ่มเป้าหมายของกระทรวง พม. ได้แก่ การสนับสนุนผลิตภัณฑ์สําหรับกลุ่มเด็ก เยาวชน คนพิการ ผู้สูงอายุ และผู้ด้อยโอกาส ที่ประสบปัญหาความเดือดร้อนต่างๆ การพัฒนาอาชีพให้กับแม่วัยรุ่น (Teen Mom) เป็นผู้ประกอบการรุ่นใหม่ (Young Enterpreneur) การจัดของขวัญปีใหม่สําหรับแม่วัยรุ่น (Teen Mom) และการสนับสนุนการจัดงานวันเด็กแห่งชาติ ปี 2566 เป็นต้น
Ms. Annemarieke de Haan กล่าวว่า ด้วย สถานการณ์ฝนตกอย่างต่อจากพายุไต้ฝุ่น ส่งผลให้เกิดน้ําท่วมเป็นบริเวณกว้างในพื้นที่ 28 จังหวัด มีผู้ได้รับความเดือดร้อนกว่า 300,000 ครัวเรือน ทั้งนี้ บริษัท ยูนิลีเวอร์ ประเทศไทย ในฐานะผู้นําตลาดสินค้าอุปโภคบริโภค ได้ร่วมฝ่าฟันอุปสรรคและวิกฤตต่างๆ เคียงคู่กับคนไทยมาอย่างยาวนาน จึงขอเป็นกําลังใจและสนับสนุนภารกิจ “ร่วมใจสู้ภัยน้ําท่วม” ร่วมกับกระทรวง พม. ด้วยการบริจาคผลิตภัณฑ์ที่เป็นสินค้าอุปโภคบริโภค ภายใต้แบรนด์คนอร์ คอมฟอร์ท และลักซ์ รวมจํานวน 98,088 ชิ้น มูลค่าทั้งสิ้น 2,124,168 บาท เพื่อช่วยบรรเทาความเดือดร้อนให้กับประชาชน โดยเฉพาะกลุ่มเปราะบางที่ได้รับผลกระทบจากอุทกภัยทั่วประเทศ
รัฐบาลไทย-ข่าวทำเนียบรัฐบาล-นายกรัฐมนตรี เยี่ยมให้กำลังใจครอบครัวผู้เสียชีวิตจากเหตุการณ์กราดยิงที่ศูนย์พัฒนาเด็กเล็ก จังหวัดหนองบัวลำภู
วันจันทร์ที่ 10 ตุลาคม 2565
นายกรัฐมนตรี เยี่ยมให้กําลังใจครอบครัวผู้เสียชีวิตจากเหตุการณ์กราดยิงที่ศูนย์พัฒนาเด็กเล็ก จังหวัดหนองบัวลําภู
นายกรัฐมนตรี เยี่ยมให้กําลังใจครอบครัวผู้เสียชีวิตจากเหตุการณ์กราดยิงที่ศูนย์พัฒนาเด็กเล็ก จังหวัดหนองบัวลําภู
นายกรัฐมนตรี เยี่ยมให้กําลังใจครอบครัวผู้เสียชีวิตจากเหตุการณ์กราดยิงที่ศูนย์พัฒนาเด็กเล็ก จังหวัดหนองบัวลําภู
เมื่อวันที่ 8 ตุลาคม 2565 พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม พร้อมด้วยคณะรัฐมนตรี และนายดิสทัต โหตระกิตย์ เลขาธิการนายกรัฐมนตรี เยี่ยมให้กําลังใจครอบครัวผู้เสียชีวิต จากเหตุการณ์กราดยิงที่ศูนย์พัฒนาเด็กเล็ก จังหวัดหนองบัวลําภู ณ วัดเทพมงคลพิชัย วัดศรีอุทัย และวัดราษฎร์สามัคคี จังหวัดหนองบัวลําภู โดยมีข้าราชการ เจ้าหน้าที่ที่เกี่ยวข้องเข้าร่วม
ในส่วนของกระทรวงวัฒนธรรมมีนางยุพา ทวีวัฒนะกิจบวร ปลัดกระทรวงวัฒนธรรม พร้อมด้วยผู้บริหาร วัฒนธรรมจังหวัด ข้าราชการในพื้นที่ร่วมเยี่ยมให้กําลังใจและร่วมปฏิบัติงานในพื้นที่ในฐานะหน่วยงานที่ได้รับมอบหมายจากรัฐบาลให้กํากับดูแลการจัดพิธีการศพในพระบรมราชานุเคราะห์สําหรับผู้เสียชีวิตจากเหตุการดังกล่าวตั้งแต่วันที่ 8 - 10 ตุลาคม 2565 โดยในวันที่ 11 ตุลาคม 2565 จะเป็นพิธีพระราชทานเพลิงศพ
รัฐบาลไทย-ข่าวทำเนียบรัฐบาล-สถาบันการบินพลเรือนเปิดรับสมัครสอบคัดเลือกเข้าศึกษาหลักสูตรเทียบเท่าระดับอนุปริญญา หลักสูตรนายช่างภาคพื้นดิน ประจำปีการศึกษา 2566
วันอังคารที่ 4 ตุลาคม 2565
สถาบันการบินพลเรือนเปิดรับสมัครสอบคัดเลือกเข้าศึกษาหลักสูตรเทียบเท่าระดับอนุปริญญา หลักสูตรนายช่างภาคพื้นดิน ประจําปีการศึกษา 2566
...
สถาบันการบินพลเรือน เปิดรับสมัครสอบคัดเลือกเข้าศึกษาหลักสูตรเทียบเท่าระดับอนุปริญญา หลักสูตรนายช่างภาคพื้นดิน ประจําปีการศึกษา 2566
ด้วยสถาบันการบินพลเรือน กําหนดเปิดรับสมัครบุคคลเข้าศึกษาหลักสูตรนายช่างภาคพื้นดิน ประจําปีการศึกษา 2566 สาขาวิชาช่างเครื่องบิน วิชาเอกเครื่องยนต์แก๊สเทอร์ไบน์ (Aeroplane Mechanic - B1.1 B1.2) สาขาวิชาช่างเอวิโอนิกส์ (Aeroplane Mechanic - B2) โดยมีรายละเอียดดังนี้
1. รอบ Early Recruitment (ตั้งแต่วันที่ 1 ตุลาคม 2565 - 18 พฤศจิกายน 2565)
2. รอบ Portfolio (ตั้งแต่วันที่ 10 ธันวาคม 2565 - 13 มกราคม 2566)
3. รอบโควตา Quota (ตั้งแต่วันที่ 1 กุมภาพันธ์ 2566 - 3 มีนาคม 2566)
4. รอบรับตรง (ตั้งแต่วันที่ 15 มีนาคม 2566 - 28 เมษายน 2566)
สําหรับผู้ที่สนใจ สามารถติดตามรายละเอียดและสมัครได้ผ่านทางระบบออนไลน์ที่เว็บไซต์ www.catc.or.th หรือสมัครได้ด้วยตนเองที่อาคารศูนย์พัฒนาบุคลากรด้านการบิน ชั้น G แผนกทะเบียนและวัดผล ติดต่อสอบถามรายละเอียดเพิ่มเติมได้ที่ แผนกสื่อสารองค์กร โทร. 0 2272 5741 - 4 ต่อ 3620 3621 2210 2220 หรือ Inbox Facebook : catcthailand
รัฐบาลไทย-ข่าวทำเนียบรัฐบาล-“ชัยวุฒิ” เป็นประธานพิธีมอบโล่และประกาศนียบัตรแก่ผู้เกษียณอายุราชการ ของกระทรวงดิจิทัลเพื่อเศรษฐกิจและสังคม ประจำปี 2565
วันเสาร์ที่ 24 กันยายน 2565
“ชัยวุฒิ” เป็นประธานพิธีมอบโล่และประกาศนียบัตรแก่ผู้เกษียณอายุราชการ ของกระทรวงดิจิทัลเพื่อเศรษฐกิจและสังคม ประจําปี 2565
“ชัยวุฒิ” เป็นประธานพิธีมอบโล่และประกาศนียบัตรแก่ผู้เกษียณอายุราชการ ของกระทรวงดิจิทัลเพื่อเศรษฐกิจและสังคม ประจําปี 2565
เมื่อวันที่23กันยายน2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เป็นประธานการมอบโล่และใบประกาศนียบัตรแก่ผู้เกษียณอายุราชการของกระทรวงดิจิทัลเพื่อเศรษฐกิจและสังคมประจําปี2565 ประกอบด้วยสํานักงานปลัดกระทรวงกรมอุตุนิยมวิทยาสํานักงานสถิติแห่งชาติบริษัทโทรคมนาคมแห่งชาติจํากัด(มหาชน)บริษัทไปรษณีย์ไทยจํากัดจํานวน24ท่านโดยมีนางสาวอัจฉรินทร์พัฒนพันธ์ชัยผู้แทนผู้เกษียณอายุกล่าวขอบคุณประธานในพิธี ณห้องประชุมชั้น2บริษัททีโอทีจํากัด(มหาชน)แจ้งวัฒนะ
รัฐมนตรีฯกล่าวขอบคุณและรู้สึกยินดีเป็นเกียรติอย่างยิ่งที่ได้มาร่วมในพิธีฯวันนี้ ปัจจุบันหน่วยงานภาครัฐได้ให้ความสําคัญกับบุคลากรในองค์กรซึ่งเป็นปัจจัยที่ส่งเสริมให้องค์กรมีความสําเร็จอย่างยั่งยืนข้าราชการหรือพนักงานรัฐวิสาหกิจที่มีประสบการณ์การทํางานมาอย่างยาวนานนั้นถือว่าเป็นผู้ที่มีความรู้ความสามารถและมากด้วยประสบการณ์เป็นทั้งผู้นําและผู้อาวุโสในองค์กรซึ่งนับได้ว่าเป็นทรัพยากรที่มีคุณค่าและทําประโยชน์ให้กับสังคมประเทศชาติมาอย่างต่อเนื่องสุดท้ายนี้ขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายตลอดจนคุณงามความดีที่ทุกท่านได้ปฏิบัติสั่งสมไว้จงดลบันดาลให้ทุกท่านที่จะเกษียณอายุและครอบครัวจงมีสุขภาพพลานามัยสมบูรณ์มีความสุขความเจริญโดยทั่วกัน
**************
รัฐบาลไทย-ข่าวทำเนียบรัฐบาล-รัฐบาลปลื้มยอดสมาชิก กอช. ณ 31 สิงหาคม มีจำนวนสะสม 2.49 ล้านคน เดินหน้ากระตุ้นให้ประชาชนร่วมออมเงิน เพื่อความมั่นคงในอนาคต
วันพฤหัสบดีที่ 8 กันยายน 2565
รัฐบาลปลื้มยอดสมาชิก กอช. ณ 31 สิงหาคม มีจํานวนสะสม 2.49 ล้านคน เดินหน้ากระตุ้นให้ประชาชนร่วมออมเงิน เพื่อความมั่นคงในอนาคต
รัฐบาลปลื้มยอดสมาชิก กอช. ณ 31 สิงหาคม มีจํานวนสะสม 2.49 ล้านคน เดินหน้ากระตุ้นให้ประชาชนร่วมออมเงิน เพื่อความมั่นคงในอนาคต
วันที่ 8 กันยายน 2565 นางสาวรัชดา ธนาดิเรก เปิดเผยว่า ตามที่รัฐบาลได้กําหนดให้การออมเป็นวาระแห่งชาติ เพื่อให้ประชาชนมีความมั่นคงในบั้นปลายชีวิต สร้างวินัยการออมในทุกช่วงวัย โดยมี กองทุนการออมแห่งชาติ (กอช) เป็นกลไกส่งเสริมการออมของประชาชนรายย่อย ล่าสุด ยอดจํานวนสมาชิก ณ 31 สิงหาคม 2565 มีจํานวนสะสม 2.49 ล้านคน สินทรัพย์รวม จํานวน 1.1 หมื่นล้าน ตั้งเป้าเพิ่มยอดสมาชิก กอช. ในปีนี้ 120,000 คน
ทั้งนี้ กอช.เป็นกองทุนการออมภาคสมัครใจ ที่รัฐบาลจัดให้กับแรงงานนอกระบบเพื่อให้มีบําเหน็จบํานาญในยามเกษียณเช่นเดียวกับแรงงานในระบบจากเงินออมสะสม และเงินที่รัฐสมทบเพิ่มตามช่วงอายุของสมาชิก โดยมีเป้าหมายสําคัญในการลดความเลื่อมล้ําในสังคม มุ่งเน้นสร้างความมั่นคงของประชาชนให้มีรายได้ที่พอเพียงจนถึงวัยเกษียณ
สําหรับประชาชนที่ประกอบอาชีพอิสระ ไม่อยู่ในระบบสวัสดิการบําเหน็จ-บํานาญของรัฐหรือนายจ้าง ควรเริ่มตั้งเป้าหมายการออมเพื่อวัยเกษียณ ซึ่งจะได้รับประโยชน์ดังนี้ 1. เงินสมทบจากรัฐบาลในแต่ละปีที่ออม (มกราคม-ธันวาคม) อายุ 15-30 ปี รัฐสมทบให้ครึ่งนึงของเงินออมแต่ละครั้ง โดยรวมกันทั้งปีไม่เกิน 600 บาท อายุ >30 – 50 ปี รัฐสมทบให้ 80% ของเงินออมแต่ละครั้ง โดยรวมกันทั้งปีไม่เกิน 960 บาท อายุ >50 – 60 ปี รัฐสมทบให้เท่ากันกับเงินออมแต่ละครั้ง โดยรวมกันทั้งปีไม่เกิน 1,200 บาท สําหรับดอกผลจากการลงทุน ที่รัฐบาลค้ําประกันผลตอบแทนไม่ต่ํากว่าดอกเบี้ยเงินฝากประจํา 12 เดือนของ 7 ธนาคาร นอกจากนี้จะได้เมื่อออมครบ 60 ปี จะได้รับบํานาญทุกเดือนตลอดชีวิต
”เชิญชวนประชาชนคนไทยอายุ 15 – 60 ปี ร่วมออมเงินกับกองทุนการออมแห่งชาติทางช่องทางที่หลากหลาย สะดวกและครอบคลุม หากสนใจเริ่มออมเงินกับ กอช. ตั้งแต่วันนี้ สอบถามรายละเอียดเพิ่มเติมได้ที่กองทุนการออมแห่งชาติ สายด่วนเงินออม โทร. 02-049-9000 Line : @nsf.th หรือ Facebook Page : กองทุนการออมแห่งชาติ หรือ www.nsf.or.th” นางสาวรัชดา ฯ กล่าว
..............................
รัฐบาลไทย-ข่าวทำเนียบรัฐบาล-ควันหลง รมว.แรงงานเยือนญี่ปุ่น บ.ผลิตอาหาร Kanemi ประกาศรับผู้ฝึกปฏิบัติงานด้านเทคนิคชาวไทยเพิ่ม 42 อัตรา
วันเสาร์ที่ 15 ตุลาคม 2565
ควันหลง รมว.แรงงานเยือนญี่ปุ่น บ.ผลิตอาหาร Kanemi ประกาศรับผู้ฝึกปฏิบัติงานด้านเทคนิคชาวไทยเพิ่ม 42 อัตรา
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงานได้รับรายงานจากนางสาวสดุดี กิตติสุวรรณ อัครราชทูตที่ปรึกษา (ฝ่ายแรงงาน) ณ กรุงโตเกียว
ว่าบริษัท Kanemi ซึ่งเป็นสถานประกอบกิจการประเภทผลิตอาหารพร้อมรับประทาน อาหารแช่แข็ง ซึ่งประกอบด้วย ธุรกิจการขายภายนอก ที่ผลิตและจัดส่งผลิตภัณฑ์อาหารสําหรับร้านสะดวกซื้อ และรับผลิตภัณฑ์สําเร็จรูปแบบบริการส่งถึงบ้านให้กับสหกรณ์ผู้บริโภคในแต่ละภูมิภาค ต้องการรับสมัครผู้ฝึกงาน (เพศหญิง) จํานวน 42 อัตรา ในตําแหน่งการผลิตอาหารสําเร็จรูป รายได้ 880 – 1,040 เยน/ชั่วโมง เพื่อทํางาน ณ ประเทศญี่ปุ่น โดยมอบหมายให้บริษัทจัดหางาน Northeast Overseas Recruitment (Thailand) เป็นผู้ดําเนินการจัดหางาน ซึ่งเบื้องต้นสํานักงานแรงงานในประเทศญี่ปุ่น มีการตรวจสอบสถานะนายจ้างและสภาพการจ้างงานของนายจ้าง รวมทั้งเอกสารที่ยื่นประกอบการขอรับรองเอกสารการจ้างงานแล้ว พบว่าเงื่อนไขการจ้างงาน อัตราค่าจ้าง และการรับผิดชอบค่าใช้จ่ายของผู้ฝึกงาน มีความเหมาะสมและเป็นไปตามกฎหมายแรงงานของประเทศญี่ปุ่น
สําหรับบริษัท Kanemi Foods Co., Ltd. เป็นหนึ่งในภารกิจการเยือนประเทศญี่ปุ่น ของคณะผู้บริหารกระทรวงแรงงาน เมื่อวันที่ 1 ตุลาคม 2565 เพื่อตรวจเยี่ยมพบปะให้กําลังใจแรงงานไทยจํานวน 35 คน ณ บริษัท Kanemi สาขามัสซึโดะ จังหวัดชิบะ ประเทศญี่ปุ่น โดยได้มีการพูดคุยหารือร่วมกับนายอากิโยชิ โชโนเบะ ประธานบริษัท คาเนมิ และคณะผู้บริหารบริษัท Kanemi ถึงการรับผู้ฝึกปฏิบัติงานด้านเทคนิคชาวไทยเพิ่ม ซึ่งทางบริษัทมีความยินดีอย่างมาก เนื่องจากแรงงานไทยมีทักษะฝีมือดี ขยันทํางาน เรียนรู้เร็ว และมีความพยายามเรียนรู้ภาษาญี่ปุ่น
“พล.อ. ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ให้ความสําคัญกับการขยายโอกาสการมีงานทําให้คนไทยอย่างมาก ซึ่งการจัดส่งแรงงานไทยไปทํางานต่างประเทศถือเป็นอีกทางเลือกที่จะทําให้คนไทยมีโอกาสเพิ่มประสบการณ์ เปิดโลกทัศน์ และสร้างรายได้ เพื่อกลับมาเป็นต้นทุนในการพัฒนาต่อยอดให้ตนเอง”รัฐมนตรีว่าการกระทรวงแรงงานกล่าว
รัฐบาลไทย-ข่าวทำเนียบรัฐบาล-รัฐบาลชวนโหลดแอป “ThaiWater”  ติดตามสถานการณ์น้ำ/ฝน/เขื่อน/พายุ ทั่วประเทศ รวมข้อมูลไว้ให้จากกว่า 50 หน่วยงาน
วันเสาร์ที่ 1 ตุลาคม 2565
รัฐบาลชวนโหลดแอป “ThaiWater”  ติดตามสถานการณ์น้ํา/ฝน/เขื่อน/พายุ ทั่วประเทศ รวมข้อมูลไว้ให้จากกว่า 50 หน่วยงาน
รัฐบาลชวนโหลดแอป “ThaiWater”  ติดตามสถานการณ์น้ํา/ฝน/เขื่อน/พายุ ทั่วประเทศ รวมข้อมูลไว้ให้จากกว่า 50 หน่วยงาน
วันนี้(1ต.ค.65)นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยว่าเพื่อให้ประชาชนรับทราบข้อมูลสถานการณ์น้ําที่ถูกต้องและฉับไวสถาบันสารสนเทศทรัพยากรน้ํา(องค์การมหาชน)หรือสสน.ได้จัดทําแอปพลิเคชัน“ThaiWater”รู้น้ํารู้อากาศทันใจทุกสถานการณ์โดยแอปนี้ ได้รวบรวมข้อมูลเรื่องน้ําจากหน่วยงานภาครัฐและเอกชนกว่า50หน่วยงานเพื่อให้ประชาชนสามารถติดตามสถานการณ์น้ําของประเทศไทยตั้งแต่ภาพรวมระดับประเทศลงมาถึงระดับจังหวัดและรายละเอียดแต่ละด้านโดยแสดงข้อมูลฝนระดับน้ําสถานการณ์เขื่อนคลื่นลมและพายุมีทั้งแบบสถานการณ์ปัจจุบันและข้อมูลคาดการณ์ล่วงหน้า
นอกจากนี้ยังสามารถกดเพิ่ม“สถานที่โปรด”ซึ่งก็คือการเพิ่มจังหวัดต่างๆที่ต้องการดูข้อมูลและดูการ“แจ้งข่าว”เกี่ยวกับสถานการณ์น้ําต่างๆในตัวแอปได้ด้วยผู้ที่สนใจสามารถดาวน์โหลดแอป“ThaiWater “ได้ทั้งในเพลย์สโตร์และแอปสโตร์
—————-
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงกลาโหมสั่งทุกเหล่าทัพ หนุนเสริมรัฐบาล และ กทม.
วันเสาร์ที่ 10 กันยายน 2565
รัฐมนตรีว่าการกระทรวงกลาโหมสั่งทุกเหล่าทัพ หนุนเสริมรัฐบาล และ กทม.
ช่วยวิกฤตน้ําท่วม กําชับเร่งเปิดทางน้ํา ดูแลวัดโรงเรียน และเสริมรถรับส่งประชาชน
โฆษก กห. กล่าวถึง สถานการณ์ฝนตกหนักสะสมต่อเนื่องในหลายพื้นที่ทั่วประเทศจากมรสุมพาดผ่าน เกิดมวลน้ําสะสมจํานวนมากไหลลงพื้นที่ต่ําและแม่น้ําสายหลัก ประกอบกับเขตเมืองที่ขยายตัวทับเส้นทางระบายน้ํา และเกิดการอุดตันของระบบระบายน้ํา เป็นเหตุให้พื้นที่ต่ําชุมชนเขตเมือง รวมทั้งพื้นที่ขวางเส้นทางระบายน้ําและพื้นที่ต่ําริมลําน้ําสายหลักได้รับผลกระทบหลายพื้นที่จังหวัด รวมทั้ง กรุงเทพมหานครและปริมณฑล
พลเอก ประยุทธ์ จันทร์โอชา รัฐมนตรีว่าการกระทรวงกลาโหม สั่งการทุกเหล่าทัพ ยังคงความสนับสนุนรัฐบาล โดยกระจายกําลังพล เครื่องมือช่าง ยานพาหนะ ทั้งรถและเรือ อากาศยานไร้คนขับ เครื่องสูบน้ําและเรือดันน้ํา รวมทั้งชุดกู้ภัยและชุดแพทย์เคลื่อนที่ เข้าไปเสริมทํางานร่วมกับ หน่วยงานหลักโดยกรมป้องกันและบรรเทาสาธารณภัยของแต่ละจังหวัดและจิตอาสา ช่วยเหลือประชาชนในหลายพื้นที่ ทั้งพื้นที่วิกฤตที่น้ําป่าไหลหลากเกิดน้ําท่วมฉับพลัน พื้นที่เขตเมืองและชุมชนที่น้ําท่วมขังสูง เส้นทางที่ถูกตัดขาด บ้านเรือนประชาชนที่ชํารุดเสียหาย
ทุกเหล่าทัพ ที่มีหน่วยทหารในพื้นที่ ยังคงกระจายกําลังและเสริมกําลังเข้าไปช่วยเหลือประชาชนในพื้นที่วิกฤตและพื้นที่ที่ได้รับความเสียหาย ทั้งการแจ้งเตือน ช่วยยกของขึ้นที่สูง อพยพประชาชนจากพื้นที่เสี่ยงเข้าพื้นที่ปลอดภัย การแจกสิ่งของบรรเทาทุกข์และจัดชุดแพทย์เคลื่อนที่เข้าดูแลประชาชนที่ยังอยู่ในพื้นที่ การจัดชุดครัวเคลื่อนที่และจัดทําอาหารกระจายแจกจ่าย การบรรจุกระสอบทรายจัดทําคันกั้นน้ํา การเปิดทางน้ําและเร่งระบายน้ําจากพื้นที่น้ําท่วมขังลงแม่น้ําสายหลัก การลอกสวะที่ขวางอุดตันทางน้ําในพื้นที่ การซ่อมแซมถนนที่ถูกตัดขาด เป็นต้น
สําหรับพื้นที่ กรุงเทพมหานคร และปริมณฑล พลเอก ประยุทธ์ ฯ ได้สั่งการเพิ่มเติมให้ทุกเหล่าทัพ ยังคงเกาะติดเฝ้าระวังสถานการณ์น้ําและสภาพอากาศต่อเนื่อง โดยเฉพาะให้สนับสนุน กทม. เร่งลอกสวะจํานวนมากที่อุดตันทางน้ํา ทั้งช่องและท่อระบายน้ําตามถนน รวมถึงเศษสวะที่ขวางทางน้ําคูคลองและประตูระบายน้ํา เพื่อเร่งระบายน้ําลงลํานํา้สายหลัก และขอให้เข้าไปช่วยดูแลศาสนสถานและโรงเรียนที่ได้รับผลกระทบ รวมทั้งให้แบ่งมอบพื้นที่ จัดยานพาหนะเข้าเสริมรถสาธารณะ อํานวยความสะดวกกระจายรับส่งประชาชนจากระบบขนส่งสาธารณะเข้าพื้นที่
..........
สามารถดาวโหลดคลิปได้ที่นี่ !!
รัฐบาลไทย-ข่าวทำเนียบรัฐบาล-เตือน! ปชช. - ร้านค้า อย่าแลกสิทธิ “คนละครึ่ง” เป็นเงินสด เข้าข่ายความผิดฐานฉ้อโกง จำคุกสูงสุด 3 ปี
วันอังคารที่ 6 กันยายน 2565
เตือน! ปชช. - ร้านค้า อย่าแลกสิทธิ “คนละครึ่ง” เป็นเงินสด เข้าข่ายความผิดฐานฉ้อโกง จําคุกสูงสุด 3 ปี
.....
ขอแจ้งเตือนประชาชนและร้านค้าที่ร่วมโครงการคนละครึ่ง เฟส 5 อย่าทําธุรกรรมหรือมีการใช้จ่ายที่ไม่เป็นไปตามเงื่อนไขโครงการ โดยเฉพาะการแลกสิทธิเป็นเงินสด ที่พบว่ามีการโฆษณาผ่าน Social media ต่าง ๆ ถือเป็นการกระทําที่ผิดกฎหมาย เข้าข่ายความผิดฐาน “ฉ้อโกง” มีโทษจําคุกสูงสุด 3 ปี ปรับไม่เกิน 6 หมื่นบาท หรือทั้งจําทั้งปรับ ซึ่งรัฐบาลได้เฝ้าระวังและติดตามตรวจสอบอย่างใกล้ชิดมาโดยตลอด ดังนั้นหากถูกพบว่ากระทําผิดจริงอาจได้ไม่คุ้มเสีย
.
ประชาชนที่พบเห็นการกระทําผิด สามารถแจ้งเบาะแส - หลักฐานได้ที่ อีเมล [emailprotected]/ ส่งไปรษณีย์ลงทะเบียน ถึง “สํานักงานเศรษฐกิจการคลัง กระทรวงการคลัง ถนนพระรามที่ 6 แขวงพญาไท เขตพญาไท กรุงเทพมหานคร 10400”/ กระทรวงการคลัง โทร. 02 273 9020 ต่อ 3697 3527 3548 3509/ สายด่วนกรมการค้าภายใน 1569/ ธ.กรุงไทย โทร. 02-111-1144 (24 ชม.)
.
อ่านเพิ่มเติม คลิกhttps://www.thaigov.go.th/news/contents/details/58837
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ภาคการท่องเที่ยวส่งสัญญาณฟื้นตัว คาดครึ่งปีหลัง สร้างรายได้ 4 แสนล้านบาท
วันพฤหัสบดีที่ 8 กันยายน 2565
ภาคการท่องเที่ยวส่งสัญญาณฟื้นตัว คาดครึ่งปีหลัง สร้างรายได้ 4 แสนล้านบาท
วันอังคารที่ 9 กันยายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลกระตุ้นเศรษฐกิจภาคการท่องเที่ยวอย่างต่อเนื่อง โดย 8 เดือนแรกของปี 2565
ส่งสัญญาณฟื้นตัวอย่างชัดเจน คือ มีนักท่องเที่ยวต่างชาติเดินทางเข้ามาแล้วกว่า 4 ล้านคน
ธุรกิจนําเที่ยวและสํารองการเดินทางจดทะเบียนจัดตั้งธุรกิจใหม่ 549 ราย ทุนจดทะเบียน 989 ล้านบาท
เพิ่มขึ้นจากปีก่อน ร้อยละ 169 และ 226 ตามลําดับ
ภาพรวมธุรกิจนําเที่ยวและสํารองการเดินทางที่ดําเนินกิจการอยู่ มีจํานวนทั้งสิ้น 11,891 ราย มูลค่าการลงทุน
4.3 หมื่นล้านบาท ส่วนประมาณการครึ่งปีหลัง คาดว่าจะมีนักท่องเที่ยวต่างชาติเข้ามาราว 7.5 ล้านคน
สร้างรายได้ 4 แสนล้านบาท โดยเป็นผลจากมาตรการส่งเสริมของรัฐบาล เช่น การเปิดเที่ยวบินเส้นทางใหม่
การยกเว้นวีซ่าและขยายเวลาให้อยู่ในไทยได้นานขึ้น และการโพรโมตสถานที่ท่องเที่ยว
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ธพว.ลงพื้นที่ จ.ชัยภูมิ ช่วยเหลือและให้กำลังใจลูกค้าได้รับผลกระทบ ‘พายุโนรู’ พร้อมส่งมอบถุงยังชีพ-สิ่งของจำเป็นในชีวิตประจำวันให้แก่ผู้ประสบภัยน้ำท่วม
วันพุธที่ 5 ตุลาคม 2565
ธพว.ลงพื้นที่ จ.ชัยภูมิ ช่วยเหลือและให้กําลังใจลูกค้าได้รับผลกระทบ ‘พายุโนรู’ พร้อมส่งมอบถุงยังชีพ-สิ่งของจําเป็นในชีวิตประจําวันให้แก่ผู้ประสบภัยน้ําท่วม
SME D Bank ลงพื้นที่จังหวัดชัยภูมิ เพื่อเร่งให้ความช่วยเหลือและให้กําลังใจลูกค้าธนาคารที่ได้รับผลกระทบจากอิทธิพลจากพายุโนรู ส่งผลให้หลายพื้นที่ในจังหวัดชัยภูมิมีฝนตกหนักต่อเนื่อง เกิดน้ําท่วมสร้างความเดือดร้อนให้กับประชาชนและผู้ประกอบการเอสเอ็มอี
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank โดยนางสาวนารถนารี รัฐปัตย์ กรรมการผู้จัดการ พร้อมด้วยคณะผู้บริหารและเจ้าหน้าที่ ลงพื้นที่จังหวัดชัยภูมิ เพื่อเร่งให้ความช่วยเหลือและให้กําลังใจลูกค้าธนาคารที่ได้รับผลกระทบจากอิทธิพลจากพายุโนรู ส่งผลให้หลายพื้นที่ในจังหวัดชัยภูมิมีฝนตกหนักต่อเนื่อง เกิดน้ําท่วมสร้างความเดือดร้อนให้กับประชาชนและผู้ประกอบการเอสเอ็มอีจํานวนมาก
ทั้งนี้ เพื่อบรรเทาความเดือดร้อนให้กับประชาชน ธนาคารได้จัดทําถุงยังชีพและสิ่งของจําเป็นในชีวิตประจําวัน “ด้วยห่วงใยและเป็นกําลังใจให้กับผู้ประสบภัยน้ําท่วม” จํานวน 600 ชุด ส่งมอบให้แก่ประชาชน ผู้ประสบภัยน้ําท่วมใน 3 จังหวัด ได้แก่ ขอนแก่น อุบลราชธานี และชัยภูมิ โดยการลงพื้นที่ในครั้งนี้ SME D Bank ร่วมกับนายธีวรา วิตนากร นายกเทศมนตรีเมืองชัยภูมิ ส่งมอบถุงยังชีพให้กับผู้ประสบภัยน้ําท่วมในพื้นที่เขตเทศบาลชัยภูมิ ได้แก่ ชุนชนหนองหลอด คุ้มภักดีนิเวศน์ โดย SME D Bank ธนาคารเพื่อเอสเอ็มอีไทย พร้อมเคียงข้างให้ความช่วยเหลือผู้ประกอบการเอสเอ็มอีไทย ที่ได้รับผลกระทบจากเหตุการณ์น้ําท่วม เพื่อให้ธุรกิจสามารถเดินหน้าด้วยดีอีกครั้ง ณ จังหวัดชัยภูมิ เมื่อวันที่ 4 ต.ค.65
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม ร่วมน้อมรำลึกถึงพระมหากรุณาธิคุณ ๒๓ ตุลาคม ๒๕๖๕ "วันปิยมหาราช"
วันอังคารที่ 25 ตุลาคม 2565
สํานักงานปลัดกระทรวงกลาโหม ร่วมน้อมรําลึกถึงพระมหากรุณาธิคุณ ๒๓ ตุลาคม ๒๕๖๕ "วันปิยมหาราช"
พลเอก สนิธชนก สังขจันทร์ ปลัดกระทรวงกลาโหม เป็นประธานในพิธีวางพวงมาลาถวายราชสักการะพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว (รัชกาลที่ ๕) เนื่องในวันปิยมหาราช ณ สํานักงานปลัดกระทรวงกลาโหม พื้นที่ศรีสมาน
สําหรับในวันที่ ๒๓ ตุลาคม ของทุกปีเป็นวันคล้ายวันสวรรคตของพระบาทสมเด็จพระจุลจอมเกล้าเจ้าอยู่หัว (รัชกาลที่ ๕) พระองค์ทรงเป็นกษัตริย์ที่มีพระมหากรุณาธิคุณอเนกประการ โดยในรัชสมัยของพระองค์ เกิดการเปลี่ยนแปลงในด้านการพัฒนามากมาย ทั้งด้านการปกครอง การรักษาเอกราช การต่างประเทศ การศาล การศึกษา การเลิกทาส รวมถึงการสาธารณูปโภค เช่น การไฟฟ้า การไปรษณีย์ โทรเลข และโทรศัพท์
ทั้งนี้ พิธีถวายราชสักการะเป็นอภิลักขิตสมัยคล้ายวันสวรรคตพระบาทสมเด็จพระจุลจอมเกล้าเจ้าอยู่หัว และเพื่อเป็นการแสดงถึงความจงรักภักดี และสํานึกในพระมหากรุณาธิคุณอย่างหาที่สุดมิได้
รัฐบาลไทย-ข่าวทำเนียบรัฐบาล-กยศ. เผยรายชื่อสถานศึกษาชำระหนี้ดีที่สุด 25 อันดับแรกของประเทศ
วันศุกร์ที่ 23 กันยายน 2565
กยศ. เผยรายชื่อสถานศึกษาชําระหนี้ดีที่สุด 25 อันดับแรกของประเทศ
กองทุนเงินให้กู้ยืมเพื่อการศึกษา (กยศ.) เผยรายชื่อสถานศึกษาระดับอุดมศึกษาที่มีอัตราการชําระหนี้ดีที่สุด 25 อันดับแรกของประเทศ โดยมหาวิทยาลัยพะเยามีอัตราการชําระหนี้ดีที่สุดเป็นอันดับแรก
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) ได้เปิดเผยว่า “กองทุนได้จัดอันดับข้อมูลการชําระหนี้ของสถานศึกษาระดับอุดมศึกษาของรัฐและเอกชน จํานวน 313 แห่ง พบว่ามีอัตราเงินต้นค้างชําระเฉลี่ย 61% และเมื่อพิจารณาจากสถานศึกษาระดับอุดมศึกษาที่มีจํานวนผู้กู้ยืมที่ครบกําหนดชําระหนี้มากกว่า 2,000 ราย พบว่าสถานศึกษาที่มีอัตราการชําระหนี้ดีที่สุด 25 อันดับแรกส่วนใหญ่เป็นมหาวิทยาลัยของรัฐ โดยมหาวิทยาลัยที่มีอัตราการชําระหนี้ดีที่สุดเป็นอันดับแรก ได้แก่ มหาวิทยาลัยพะเยา และมีมหาวิทยาลัยเอกชนเพียงแห่งเดียวที่ติดอันดับคือ สถาบันการจัดการปัญญาภิวัฒน์ โดยเรียงตามลําดับมหาวิทยาลัยที่มีอัตราการชําระหนี้ดีที่สุด ดังนี้
1. มหาวิทยาลัยพะเยา
2. มหาวิทยาลัยศิลปากร
3. มหาวิทยาลัยเทคโนโลยีราชมงคลล้านนา
4 มหาวิทยาลัยนเรศวร
5. มหาวิทยาลัยเชียงใหม่
6. มหาวิทยาลัยแม่ฟ้าหลวง
7. มหาวิทยาลัยมหิดล
8. มหาวิทยาลัยสงขลานครินทร์
9. มหาวิทยาลัยธรรมศาสตร์
10. มหาวิทยาลัยเกษตรศาสตร์
11. มหาวิทยาลัยเทคโนโลยีสุรนารี
12. มหาวิทยาลัยเทคโนโลยีราชมงคลสุวรรณภูมิ
13. มหาวิทยาลัยเทคโนโลยีพระจอมเกล้าธนบุรี
14. สถาบันเทคโนโลยีพระจอมเกล้าเจ้าคุณทหารลาดกระบัง
15. มหาวิทยาลัยบูรพา
16. มหาวิทยาลัยเทคโนโลยีราชมงคลรัตนโกสินทร์
17. มหาวิทยาลัยอุบลราชธานี
18. จุฬาลงกรณ์มหาวิทยาลัย
19. มหาวิทยาลัยแม่โจ้
20. มหาวิทยาลัยขอนแก่น
21. มหาวิทยาลัยราชภัฏเชียงราย
22. มหาวิทยาลัยวลัยลักษณ์
23. สถาบันการจัดการปัญญาภิวัฒน์
24. มหาวิทยาลัยเทคโนโลยีราชมงคลพระนคร
25. มหาวิทยาลัยเทคโนโลยีราชมงคลอีสาน
ทั้งนี้ สถานศึกษามีบทบาทสําคัญเป็นอย่างมากในการสร้างวินัยและปลูกฝังความรับผิดชอบให้กับนักเรียน นักศึกษาที่จะเติบโตเป็นพลเมืองที่ดีมีคุณภาพ โดยกองทุนขอชื่นชมสถานศึกษาทุกแห่งที่ให้ความสําคัญต่อการดําเนินงานกองทุนและมีส่วนในการสร้างจิตสํานึกความรับผิดชอบให้แก่ผู้กู้ยืม จนทําให้กองทุนได้รับชําระเงินคืนกลับมาหมุนเวียนเพียงพอในการส่งต่อโอกาสทางการศึกษาให้แก่นักเรียน นักศึกษารุ่นน้อง
ปัจจุบัน กองทุนได้ให้โอกาสแก่นักเรียน นักศึกษาทั่วประเทศไปแล้วทั้งสิ้น 6,284,005 ราย เป็นเงินให้กู้ยืมกว่า 702,309 ล้านบาท ประกอบด้วย ผู้กู้ที่อยู่ระหว่างการศึกษา/ปลอดหนี้ 986,668 ราย ผู้กู้ที่ชําระหนี้เสร็จสิ้นแล้ว 1,669,129 ราย ผู้กู้ที่อยู่ระหว่างการชําระหนี้ 3,559,421 ราย และผู้กู้เสียชีวิต/ทุพพลภาพ 68,787 ราย สําหรับผลการให้กู้ยืมในปีการศึกษา 2565 มีนักเรียน นักศึกษาได้รับอนุมัติให้กู้ยืมจํานวน 638,132 ราย รวมเป็นเงินให้กู้ยืมกว่า 38,879 ล้านบาท และสําหรับผลการรับชําระหนี้ในปีงบประมาณ 2565 กองทุนได้รับชําระเงินคืนแล้วกว่า 27,844 ล้านบาท (ข้อมูล ณ วันที่ 20 กันยายน 2565)” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-กระทรวงยุติธรรม เข้าร่วมการหารือข้อราชการ และพิธีลงนามบันทึกความเข้าใจว่าด้วยความร่วมมือระหว่างรัฐบาลไทยและรัฐบาลออสเตรเลียในการจัดตั้งศูนย์ความเป็นเลิศเพื่อต่อต้านการค้ามนุษย์
วันพุธที่ 2 พฤศจิกายน 2565
กระทรวงยุติธรรม เข้าร่วมการหารือข้อราชการ และพิธีลงนามบันทึกความเข้าใจว่าด้วยความร่วมมือระหว่างรัฐบาลไทยและรัฐบาลออสเตรเลียในการจัดตั้งศูนย์ความเป็นเลิศเพื่อต่อต้านการค้ามนุษย์
กระทรวงยุติธรรม เข้าร่วมการหารือข้อราชการ และพิธีลงนามบันทึกความเข้าใจว่าด้วยความร่วมมือระหว่างรัฐบาลไทยและรัฐบาลออสเตรเลียในการจัดตั้งศูนย์ความเป็นเลิศเพื่อต่อต้านการค้ามนุษย์
ในวันพุธที่ ๒ พฤศจิกายน ๒๕๖๕ เวลา ๑๐.๓๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วยนางพงษ์สวาท กายอรุณสุทธิ์ ปลัดกระทรวงยุติธรรม เข้าร่วมการหารือข้อราชการระหว่างพลเอก ประวิตร วงษ์สุวรรณ รองนายกรัฐมนตรี และนางสาวเพนนี หว่อง รัฐมนตรีว่าการต่างประเทศเครือรัฐออสเตรเลีย ในโอกาสเยือนประเทศไทย ณ ห้องสีเหลือง ตึกสันติไมตรี ทําเนียบรัฐบาล
โดยทั้งสองฝ่ายได้ร่วมหารือถึงความร่วมมือที่มีมายาวนานและใกล้ชิดในด้านต่างๆ ซึ่งในปีนี้ทั้งสองประเทศจะครบรอบ ๗๐ ปี ของการสถาปนาความสัมพันธ์ทางการทูตระหว่างกัน โดยเฉพาะอย่างยิ่งความร่วมมือในการต่อต้านการค้ามนุษย์ โดยรองนายกรัฐมนตรีได้เน้นย้ําถึงประเด็นความเป็นหุ้นส่วนทางยุทธศาสตร์ของทั้งสองประเทศ รวมถึงความมุ่งมั่นของรัฐบาลไทยในการต่อต้านการค้ามนุษย์อย่างจริงจังและต่อเนื่อง โดยยกเป็นหนึ่งในวาระแห่งชาติ ซึ่งได้ขยายความร่วมมือจนนําไปสู่การจัดตั้ง “ศูนย์ความเป็นเลิศเพื่อต่อต้านการค้ามนุษย์” ซึ่งทั้งสองประเทศจะร่วมผลักดันความร่วมมือด้านการต่อต้านการค้ามนุษย์ให้เกิดผลเป็นรูปธรรม นอกจากนี้ ศูนย์ความเป็นเลิศฯ ยังจะเป็นโอกาสในการเสริมสร้างความร่วมมือด้านวิชาการและแลกเปลี่ยนผู้เชี่ยวชาญด้านการบังคับใช้กฎหมายและกระบวนการยุติธรรมในการป้องกันและปราบปรามการค้ามนุษย์ ตลอดจนการเพิ่มศักยภาพของเจ้าหน้าที่บังคับใช้กฎหมายในการสืบสวนสอบสวน ดําเนินคดี และพิจารณาคดีการค้ามนุษย์ ทั้งในระดับประเทศและระดับภูมิภาคอาเซียน
ในโอกาสนี้ รองนายกรัฐมนตรีได้ร่วมเป็นประธานสักขีพยานในพิธีลงนามบันทึกความเข้าใจว่าด้วยความร่วมมือระหว่างรัฐบาลแห่งราชอาณาจักรไทยและรัฐบาลแห่งเครือรัฐออสเตรเลียในการจัดตั้งศูนย์ความเป็นเลิศเพื่อต่อต้านการค้ามนุษย์ (Memorandum of Understanding between the Government of the Kingdom of Thailand and the Government of Australia concerning Counter Trafficking in Persons Centre of Excellence) โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม เป็นผู้ลงนามฝ่ายไทย และนางสาวเพนนี หว่อง รัฐมนตรีว่าการต่างประเทศเครือรัฐออสเตรเลีย เป็นผู้ลงนามฝ่ายออสเตรเลีย พร้อมด้วยนางพงษ์สวาท กายอรุณสุทธิ์ ปลัดกระทรวงยุติธรรม นายไตรยฤทธิ์ เตมหิวงศ์ อธิบดีกรมสอบสวนคดีพิเศษ ร้อยตํารวจเอก ปิยะ รักสกุล รองอธิบดีกรมสอบสวนคดีพิเศษ และผู้บริหารจากหน่วยงานด้านการต่อต้านการค้ามนุษย์และที่เกี่ยวข้องของไทย ได้แก่ สํานักงานศาลยุติธรรม สํานักงานอัยการสูงสุด สํานักเลขาธิการนายกรัฐมนตรี กรมสอบสวนคดีพิเศษ สํานักงานตํารวจแห่งชาติ กระทรวงการพัฒนาสังคมและความมั่นคงของมนุษย์ กระทรวงแรงงาน และกระทรวงการต่างประเทศ เข้าร่วมในโอกาสนี้ด้วย
รัฐบาลไทย-ข่าวทำเนียบรัฐบาล-รองนายกฯ อนุทิน เผยไทยไม่ประมาทโรคติดเชื้อไวรัสอีโบล่า แม้ WHO ยังไม่ประกาศเป็นภาวะฉุกเฉินทางสาธารณสุขระหว่างประเทศ ด่านควบคุมโรคมีมาตรการคัดกรองเข้ม เชื่อไม่กระทบท่องเที่ยวไทย
วันอังคารที่ 25 ตุลาคม 2565
รองนายกฯ อนุทิน เผยไทยไม่ประมาทโรคติดเชื้อไวรัสอีโบล่า แม้ WHO ยังไม่ประกาศเป็นภาวะฉุกเฉินทางสาธารณสุขระหว่างประเทศ ด่านควบคุมโรคมีมาตรการคัดกรองเข้ม เชื่อไม่กระทบท่องเที่ยวไทย
รองนายกฯ อนุทิน เผยไทยไม่ประมาทโรคติดเชื้อไวรัสอีโบล่า แม้ WHO ยังไม่ประกาศเป็นภาวะฉุกเฉินทางสาธารณสุขระหว่างประเทศ ด่านควบคุมโรคมีมาตรการคัดกรองเข้ม เชื่อไม่กระทบท่องเที่ยวไทยที่กําลังฟื้นต่อเนื่อง
วันที่ 25 ตุลาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า นายอนุทิน ชาญวีรกูล รองนายกรัฐมนตรีและรมว.สาธารณสุข ได้รับรายงานจากกรมควบคุมโรคถึงการระบาดของโรคติดเชื้อไวรัสอีโบลาในประเทศในทวีปแอฟริกาซึ่งเริ่มตั้งแต่เดือนก.ย.ที่ผ่านมา โดยล่าสุดพบผู้ติดเชื้อในประเทศยูกันดาหลายเมือง จํานวน 90 ราย และมีผู้ป่วยเสียชีวิต 44 ราย
อย่างไรก็ตาม แม้จํานวนผู้ป่วยยังไม่มากและองค์การอนามัยโลก (WHO) ยังไม่ได้ประกาศให้การระบาดครั้งนี้เป็นภาวะฉุกเฉินทางสาธารณสุขระหว่างประเทศ (PHEIC) แต่กระทรวงสาธารณสุขของไทยไม่ประมาท โดยได้ติดตามสถานการณ์โรคอย่างใกล้ชิด และตั้งแต่เดือนก.ย.เป็นต้นมาได้ยกระดับมาตรการป้องกันที่ด่านควบคุมโรคติดต่อระหว่างประเทศ เนื่องจากโรคอีโบลาเป็นโรคติดต่ออันตราย ตามพระราชบัญญัติโรคติดต่อ พ.ศ. 2558 โดยตรวจคัดกรองผู้เดินทางมาจากประเทศยูกันดาทุกคน โดยต้องลงทะเบียน ณ ด่านควบคุมโรคติดต่อระหว่างประเทศก่อนเข้าประเทศไทย
น.ส.ไตรศุลี กล่าวว่า นายอนุทิน ได้กําชับเจ้าหน้าที่สาธารณสุขที่เกี่ยวข้องทุกหน่วยงาน ให้นํามาตรการตรวจคัดกรอง ป้องกันและควบคุมโควิด19 มาใช้ในการดูแลคัดกรองและป้องกันโรคในครั้งนี้ โดยรองนายกรัฐมนตรีเชื่อมั่นว่าประสบการณ์ในการรับมือกับโควิด19 ของทุกประเทศทั่วโลกใน 3 ปีที่ผ่านมาสามารถจัดการและควบคุมการแพร่ระบาดของโรคติดเชื้อไวรัสอีโบลาให้อยู่ในวงจํากัด ไม่กระทบต่อการท่องเที่ยวทั่วโลกที่กําลังฟื้นตัวอยู่ในขณะนี้
โดยในส่วนการท่องเที่ยวไทยเองก็มีการฟื้นตัวอย่างต่อเนื่องและจะเพิ่มขึ้นเนื่องจากกําลังเข้าอยู่ช่วงไฮซีซัน ขณะนี้นักท่องเที่ยวต่างชาติเดินทางเข้ามาเยือนประเทศไทยทั้งทางอากาศ ทางบกและทางเรือ ซึ่งล่าสุดเรือสําราญที่ใหญ่ที่สุดในเอเชียได้นําคณะนักท่องเที่ยวต่างชาติมาเยือนภูเก็ตในรอบเกือบ 3 ปี และหลังจากนี้จะมีเข้ามาทุกสัปดาห์นับเป็นสัญญาณที่ดี ตอกย้ําถึงความเชื่อมั่นที่นักท่องเที่ยวมีต่อประเทศไทย
รัฐบาลไทย-ข่าวทำเนียบรัฐบาล-ธพว. จับมือ สสว. จัดใหญ่มหกรรมหนุนเอสเอ็มอีเข้าถึง ‘จัดซื้อจัดจ้างภาครัฐ’  เสิร์ฟสินเชื่อเสริมสภาพผู้รับเหมา ยื่นกู้ได้ทันที พบกันวันที่ 9 ก.ย. ด่วน! รับจำนวนจำกัด
วันศุกร์ที่ 2 กันยายน 2565
ธพว. จับมือ สสว. จัดใหญ่มหกรรมหนุนเอสเอ็มอีเข้าถึง ‘จัดซื้อจัดจ้างภาครัฐ’  เสิร์ฟสินเชื่อเสริมสภาพผู้รับเหมา ยื่นกู้ได้ทันที พบกันวันที่ 9 ก.ย. ด่วน! รับจํานวนจํากัด
ธพว. จับมือกับ สํานักงานส่งเสริมวิสาหกิจขนาดกลางและขนาดย่อม (สสว.) จัดมหกรรม “เพิ่มโอกาสเป็น “คู่ค้ากับรัฐ” และเข้าถึงแหล่งเงินทุน SME”  ในวันที่ 9 ก.ย.65 เวลา 08.30-16.00 น. ณ ห้องวิภาวดีบอลรูม เอ โรงแรมเซ็นทารา แกรนด์ เซ็นทรัลพลาซา ลาดพร้าว
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า ธพว. จับมือกับ สํานักงานส่งเสริมวิสาหกิจขนาดกลางและขนาดย่อม (สสว.) จัดมหกรรม “เพิ่มโอกาสเป็น “คู่ค้ากับรัฐ” และเข้าถึงแหล่งเงินทุน SME” ในวันที่ 9 ก.ย.65 เวลา 08.30-16.00 น. ณ ห้องวิภาวดีบอลรูม เอ โรงแรมเซ็นทารา แกรนด์ เซ็นทรัลพลาซา ลาดพร้าวสนับสนุนผู้ประกอบการเอสเอ็มอีเข้าถึงตลาดจัดซื้อจัดจ้างภาครัฐที่มีมูลค่ากว่า 1.3 ล้านล้านบาทต่อปี
ความพิเศษของมหกรรมครั้งนี้ ผู้ประกอบการเอสเอ็มอีที่เข้าร่วมจะได้เข้าถึงสิทธิประโยชน์การขึ้นทะเบียน THAI SME-GP เช่น ได้รับแต้มต่อ 10% กรณีจัดซื้อจัดจ้างโดยใช้เกณฑ์ราคาพิจารณา และแต้มต่อ 15% กรณีจัดซื้อจัดจ้างโดยใช้เกณฑ์ราคาพิจารณา ได้รับพิจารณาเป็นลําดับแรกกรณีจัดซื้อจัดซื้อจัดจ้างวงเงินไม่เกิน 500,000 บาท ได้รับสิทธิประโยชน์สนับสนุนเข้าถึงตลาดภาครัฐจากหน่วยงานที่เกี่ยวข้อง และได้รับโอกาสเข้าโครงการพัฒนาศักยภาพเพื่อเข้าสู่ตลาดจัดซื้อจัดจ้างภาครัฐจาก สสว. เป็นต้น
นอกจากนั้น ธพว. จัดเตรียมเจ้าหน้าที่มาให้บริการ “เติมทุนคู่พัฒนา” อย่างใกล้ชิดแบบตัวต่อตัว โดยด้านการเงิน จัดเตรียมสินเชื่อเงื่อนไขพิเศษ ยื่นกู้ได้ทันทีภายในงาน เพื่อเป็นทุนหมุนเวียน พร้อมรับงานภาครัฐหรือเอกชน วงเงินกู้สูงสุด 50 ล้านบาท เช่น สินเชื่อเสริมสภาพคล่องผู้รับเหมา และสินเชื่อ 3D เป็นต้น อีกทั้ง มีบริการด้านพัฒนาโครงการ “SME D Coach” ให้คําปรึกษาธุรกิจครบวงจร โดยโค้ชมืออาชีพ ฟรี ช่วยยกระดับธุรกิจ เติบโตอย่างยั่งยืน
รับจํานวนจํากัด เพียง 200 กิจการเท่านั้น มาก่อนได้ก่อน ลงทะเบียนโดยคลิก https://shorturl.asia/8jF4t หรือสแกน QR Code ในโปสเตอร์ประชาสัมพันธ์ สอบถามข้อมูลเพิ่มเติมได้ที่ ฝ่ายส่งเสริมการตลาด โทร.02-265-3775 หรือ Call Center 1357
รัฐบาลไทย-ข่าวทำเนียบรัฐบาล-PM meets with Lao PDR PM on occasion of groundbreaking ceremony of 5th Thai–Lao Friendship Bridge
วันจันทร์ที่ 31 ตุลาคม 2565
PM meets with Lao PDR PM on occasion of groundbreaking ceremony of 5th Thai–Lao Friendship Bridge
PM meets with Lao PDR PM on occasion of groundbreaking ceremony of 5th Thai–Lao Friendship Bridge
October 28, 2022, at 1000hrs, at the construction site of the 5th Thai–Lao Friendship Bridge (Bueng Kan – Bolikhamxai) in Bolikhamxai, Lao PDR, Prime Minister and Defense Minister Gen. Prayut Chan-o-cha had a bilateral meeting with Prime Minister of Lao PDR Phankham Viphavanh. Deputy Secretary-General to the Prime Minister and Acting Government Spokesperson Anucha Burapachaisri disclosed gist of the meeting as follows:
The Prime Minister was pleased to cochair the groundbreaking ceremony of the 5th Thai–Lao Friendship Bridge (Bueng Kan – Bolikhamxai), which has been implemented according to the earlier agreement made between the two Prime Ministers, and expressed confidence that the bridge would further facilitate people-to-people relations, as the Thai people stands ready to support Laotian friends, and hoped for the same from Lao people.
The Lao PDR Prime Minister was pleased with the connection between Thailand and Lao PDR through the bridge construction. However, even without the bridge, Thai and Laotian people have been heartfelt close and connected, so true to the saying “Having Rice From the Same Field, Eating Fish From the Same Pond”.
According to both the Prime Ministers, the bridge not only symbolizes close friendship, but also contributes to people-to-people relations and goods transport between the two countries, and will promote subregional connectivity between Thailand, Lao PDR, and Vietnam on R8 route. The two Prime Ministers also discussed rail transport connectivity between Thailand’s rail system and the Boten–Vientiane railway, and agreed on close collaboration between concerned agencies of the two countries to minimize obstacles and optimize the rail infrastructure.
The Lao PDR Prime Minister emphasized commitment of both Thailand and Lao PDR to promote and facilitate people-to-people connectivity, trade, investment, and tourism, as well as socio-economic development, for prosperity and the better wellbeing of people of the two countries.
รัฐบาลไทย-ข่าวทำเนียบรัฐบาล-10 เรื่องน่ารู้เกี่ยวกับการประชุม APEC 2022 Thailand
วันอังคารที่ 1 พฤศจิกายน 2565
10 เรื่องน่ารู้เกี่ยวกับการประชุม APEC 2022 Thailand
...
รัฐบาลไทย-ข่าวทำเนียบรัฐบาล-นางสิริรัตน์ วีรวิศาล รองอธิบดีกรมการขนส่งทางบก เป็นประธานเปิดการประชุมผู้เชี่ยวชาญแห่งเอเชีย ครั้งที่ 80
วันพฤหัสบดีที่ 27 ตุลาคม 2565
นางสิริรัตน์ วีรวิศาล รองอธิบดีกรมการขนส่งทางบก เป็นประธานเปิดการประชุมผู้เชี่ยวชาญแห่งเอเชีย ครั้งที่ 80
...
นางสิริรัตน์ วีรวิศาล รองอธิบดีกรมการขนส่งทางบก เป็นประธานเปิดการประชุมผู้เชี่ยวชาญแห่งเอเชีย ครั้งที่ 80
วันนี้ (27 ต.ค.65) ณ อาคาร 4 ชั้น 7 กรมการขนส่งทางบก นางสิริรัตน์ วีรวิศาล รองอธิบดีกรมการขนส่งทางบก กระทรวงคมนาคม เป็นประธานเปิดการประชุมผู้เชี่ยวชาญแห่งเอเชีย ครั้งที่ 80 (80th Asia Expert Meeting on Electric Vehicle Training) โดยกรมการขนส่งทางบก ร่วมกับ Ministry of Land, Infrastructure, Transport and Tourism (MLIT) Ministry of Economy, Trade and Industry (METI) Japan Automobile Standards Internationalization Center (JASIC) Japan Automobile Research Institute (JARI) จัดการประชุมในหัวข้อคือ “การจัดฝึกอบรมด้านยานยนต์ไฟฟ้า” โดยมี นายชีพ น้อมเศียร ผู้อํานวยการสํานักวิศวกรรมยานยนต์ เป็นผู้กล่าววัตถุประสงค์ของการจัดประชุมในครั้งนี้
เพื่อเตรียมการรองรับการดําเนินการตามประกาศและเพื่อให้ความรู้และความเข้าใจกับเจ้าหน้าที่จากหน่วยงานภาครัฐและภาคอุตสาหกรรมที่เกี่ยวข้อง ทราบถึงข้อกําหนดคุณสมบัติคุณลักษณะ และกําหนดหลักเกณฑ์ วิธีการ และเงื่อนไขการรับรองแบบเครื่องกําเนิดพลังงานที่ขับเคลื่อนด้วยพลังงานไฟฟ้าของรถจักรยานยนต์ พ.ศ. 2564 (UN Regulation No.136) และประกาศกรมการขนส่งทางบกเรื่อง กําหนดคุณสมบัติ คุณลักษณะ และกําหนดหลักเกณฑ์ วิธีการ และเงื่อนไขการรับรองแบบเครื่องกําเนิดพลังงานที่ ขับเคลื่อนด้วยพลังงานไฟฟ้าของรถยนต์ พ.ศ. 2565 (UN Regulation No.100) ซึ่งจะมีผลใช้บังคับกับรถ แบบที่ผลิต ประกอบ หรือนําเข้าตั้งแต่วันที่ 1 มกราคม พ.ศ. 2566